Utdrag+Trymskvida-tkj

> **Trymskvida** > 1. > Vreid var Vingtor > då han vakna > og hamaren sin > han munde sakne. > Skjegg han riste, > hedna han skok; > tok son åt Jord > um seg å trivle. > > 2. > Og han dei ordi > aller fyrst kvad: > "Høyr du Loke > her kva eg segjer, > som ingen på jord > hell i uppheimen veit: > frå åsgud hev dei > hamaren stoli." > > 3. > Gjekk han til Frøya > i fagre tun, > og han dei ordi > aller fyrst kvad: > "Vil du meg Frøya, > din fjørham låne, > at eg min hamar > hitte måtte?" //Frøya kvad//: > 4. > "Eg gav deg han gjerne, > um av gull han vøre; > og lét deg han få, > var han laga av sylv." > > 5. > Flaug då Loke, > fjørhamen dunde, > til ut han kom > av Åsagarden, > og inn han kom > i Jotunheimen. > > 6. > Trym sat på haugen, > tusse-drotten, > band han batt > åt bikkjom av gull, > og måni meitte > på marom sine. //Trym kvad//: > 7. > "Koss gjeng det åsom? > Koss gjeng det alvom? > Kvi kjem du einsleg > til Jotunheimen?" //Loke kvad//: > "Ilt er med åsom, > ilt er med alvom. > Hev du Lorrides > hamar løynt?" //Trym kvad//: > 8. > "Eg hev Lorrides > hamar løynt > åtte raster > under jordi. > Ingen honom > att fær heimta > utan han fører meg > Frøya til viv." > > 9. > Flaug då Loke, > fjørhamen dunde, > til ut han kom > av Jotunheimen, > og inn han kom > i Åsagarden. > Tor honom møtte > midt i tunet, > og han dei ordi > aller fyrst kvad: > > 10. > "Hev du heppe > havt med ærend? > Sei der i lufti > den lange tidend; > sitjande selle > soga si gløymer, > og liggjande mann > lyg det han beller." > (Utdrag)